وینەیل کامیرای ئاژانس شەفەق نیوز سەدان کەس لە خوەینشاندەرەیل نشان دان، ک بوینەسە شەپوولیگ لە مەردم، و هیزەیل ئەمنی لە هیزەیل مقیەتیکردن رژیم نوایان گردنە.
خوەینشاندانەگە، شەوەکی وە بەشداریکردن سەدان لە خەڵک بەغداد، و کەسەیلیگ لە پارێزگایل جیاجیای وڵاتەگە، هەرلە مەیدان رەسافی دەسوەپی کرد، تا رەسیە ناوڕاس جادەی رەشید، وەرانەوەر سوق عەرەبی، ک لەورا بینای بانک ناوەندی عراقیە، وەگەرد کۆمەڵگەی بانکەیل حکومەتی عراق.
خوەینشاندەرەیل ک شمارەیان رەسێدە نزیکەی 800 کەس، نزیکەی 100 مەتر لە بانک ناوەندی عراق نزیکەو بوین، و هیزەیل ئەمنی وە خەسی هانە دەورگرد بانکەگە.
خوەینشاندەرەیل داوای کۆتاییهاوردن وە بان و خوارکردن نرخ دۆلار کردن، و جیوەجیکردن ریکارەیل ئابووری زوینە ئەرا گلەوداین نرخ دۆلار وەپای نرخ فەرمی و سزادان گەندەڵەیل.
هەمیش داوا لە محمد شیاع سودانی سەرۆک وەزیرەیل کردن دەرچوودە نوای گەلەگە، و ریکارەیل راسییگ راگەینێد تا قەیرانەگە سووکەو بکەێد و نرخەیل ئارام بوون.
